รัฐบาลไทย-ข่าวทำเนียบรัฐบาล-ผู้ว่าฯ นครพนม ระดมกำลังหน่วยงานความมั่นคง เปิดยุทธการไล่ล่า เด็ดปีกผู้ค้า ดำเนินการปิดล้อม ตรวจค้น จับกุมผู้ค้ายาเสพติดพร้อมกันทั้ง 12 อำเภอของจังหวัดนครพนม
วันอังคารที่ 30 มกราคม 2567
30/01/2567
ผู้ว่าฯ นครพนม ระดมกําลังหน่วยงานความมั่นคง เปิดยุทธการไล่ล่า เด็ดปีกผู้ค้า ดําเนินการปิดล้อม ตรวจค้น จับกุมผู้ค้ายาเสพติดพร้อมกันทั้ง 12 อําเภอของจังหวัดนครพนม
ผู้ว่าฯ นครพนม ระดมกําลังหน่วยงานความมั่นคง เปิดยุทธการไล่ล่า เด็ดปีกผู้ค้า ดําเนินการปิดล้อม ตรวจค้น จับกุมผู้ค้ายาเสพติดพร้อมกันทั้ง 12 อําเภอของจังหวัดนครพนม เน้นย้ํา เจ้าหน้าที่เร่งรัดจับกุมปราบปรามยาเสพติดโดยเร็ว เพื่อความสงบสุขของบ้านเมือง
วันนี้ (30 ม.ค. 67) นายวันชัย จันทร์พร ผู้ว่าราชการจังหวัดนครพนม เปิดเผยว่า จังหวัดนครพนมได้จัดพิธีปล่อยแถวเพื่อปฏิบัติการระดมกําลังเปิดยุทธการไล่ล่า เด็ดปีกผู้ค้า ปิดล้อม ตรวจค้นยาเสพติดในทุกพื้นที่ของจังหวัดนครพนม ตามแผนดําเนินงานของหน่วยบัญชาการสกัดกั้นและปราบปรามยาเสพติด สารตั้งต้นและเคมีภัณฑ์ ชายแดนภาคตะวันออกเฉียงเหนือ (นบ.ยส.24) ซึ่งจังหวัดนครพนมได้บูรณาการร่วมกับกองทัพภาคที่ 2 ตํารวจภูธรภาค 4 และหน่วยงานความมั่นคงที่เกี่ยวข้อง ดําเนินการจับกุมผู้กระทําผิดเกี่ยวกับยาเสพติด จํานวน 18 คดี เป็นผู้ต้องหา 24 ราย โดยเป็นการปฏิบัติการพร้อมกันทั้ง 12 อําเภอของจังหวัดนครพนม
นายวันชัย จันทร์พร ผู้ว่าราชการจังหวัดนครพนม กล่าวว่า นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย มีนโยบายสําคัญในการปราบปรามผู้มีอิทธิพลและแก้ไขปัญหายาเสพติด โดยเน้นย้ําให้ฝ่ายปกครอง พุ่งเป้า Re X-Ray ในทุกพื้นที่อย่างต่อเนื่อง เพื่อกวาดล้างสิ่งผิดกฎหมายและเร่งสืบสวนขยายผลเพื่อนําตัวผู้กระทําความผิดมาลงโทษตามกฎหมาย อันจะทําให้สังคมมีความสงบเรียบร้อย เกิดสวัสดิภาพ พี่น้องประชาชนมีความปลอดภัยในชีวิตและทรัพย์สิน ชุมชนน่าอยู่ ประชาชนและนักท่องเที่ยวไม่ต้องหวาดระแวงกับภัยอันตราย สามารถใช้ชีวิตได้อย่างเป็นปกติสุข ซึ่งจังหวัดนครพนมได้ดําเนินการปราบปรามผู้ค้ายาเสพติดและเครือข่ายยาเสพติดในพื้นที่ โดยการปิดล้อมตรวจค้น และดําเนินการจับกุมผู้ค้าและผู้เสพยาเสพติดในทุกพื้นที่ ทุกอําเภอของจังหวัดนครพนม เพื่อรักษาความสงบเรียบร้อยและดําเนินการนําตัวผู้กระทําความผิดเข้าสู่กระบวนการยุติธรรม เพื่อความปลอดภัยในชีวิตและทรัพย์สินของพี่น้องประชาชน
“จังหวัดนครพนมมีกลไกการปฏิบัติการตามแผนสกัดกั้นและปราบปรามยาเสพติด ที่กําหนดในประมวลกฎหมายยาเสพติด พ.ศ. 2564 มาตรา 5(10) และประกาศคณะกรรมการป้องกันและปราบปรามยาเสพติด เรื่อง ปฏิบัติการลดความรุนแรงของปัญหายาเสพติด ระยะ 1 ปี ระดมกําลังปิดล้อมตรวจค้น ทําลายเครือข่าย ขบวนการค้ายาเสพติดในพื้นที่ ซึ่งจังหวัดนครพนมได้ร่วมกับหน่วยงานความมั่นคงปฏิบัติการยุทธการไล่ล่า เด็ดปีกผู้ค้าในพื้นที่ โดยดําเนินการจับกุมผู้กระทําผิดเกี่ยวกับยาเสพติดตามหมายจับ จํานวน 18 คดี ผู้ต้องหาตามหมายค้น 24 ราย พร้อมของกลางยาเสพติด อาวุธปืน และเครื่องกระสุนจํานวนมาก ซึ่งได้ดําเนินการยึด อายัดทรัพย์สิน รวมมูลค่ากว่า 5 ล้านบาท ทั้งนี้ ผู้กระทําความผิดทุกรายอยู่ในระหว่างดําเนินคดีตามกฎหมายแล้ว ซึ่งได้กําชับเจ้าหน้าที่เร่งรัดขยายผลอย่างต่อเนื่อง เพื่อมุ่งมั่นจับกุม ปราบปรามผู้ค้า และนําตัวผู้เสพเข้าสู่กระบวนการบําบัดรักษาฟื้นฟู เพื่อให้บ้านเมืองสงบสุขต่อไป” นายวันชัยฯ กล่าวเน้นย้ํา
นายวันชัย จันทร์พร ผู้ว่าราชการจังหวัดนครพนม กล่าวทิ้งท้ายว่า ปัญหายาเสพติดเป็นปัญหาสําคัญที่ส่งผลกระทบต่อสังคมมาอย่างยาวนาน จังหวัดนครพนมได้ให้ความสําคัญในการปราบปรามผู้มีอิทธิพลและแก้ไขปัญหายาเสพติดในพื้นที่อย่างต่อเนื่อง เพื่อนําความสงบสุข นํารอยยิ้ม สร้างความปลอดภัยให้ประชาชน จึงขอความร่วมมือพี่น้องประชาชนหากมีเบาะแสการกระทําความผิดเกี่ยวกับยาเสพติด และการกระทําความผิดทุกประเภท หรือมีเหตุสร้างความเดือดร้อนรําคาญ สามารถแจ้งข้อมูลและร้องเรียนร้องทุกข์ได้ที่ศูนย์ดํารงธรรมจังหวัด ศูนย์ดํารงธรรมอําเภอ สายด่วน 1567 ตลอด 24 ชั่วโมง หรือเว็บไซต์ damrongdhama.dopa.go.th หรือแอปพลิเคชั่น "Dopa Help" ทั้งระบบ Android และ iOS
#WorldSoilDay #วันดินโลก #UN #FAO #GlobalSoilPartnership #MOI
#กระทรวงมหาดไทย #บําบัดทุกข์บํารุงสุข #SoilandWaterasourceoflife
#SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood